Document ID: /roh_data/filtered/fineweb-2-filterrobots_roh.jsonl.gz/30399

Per persunas cun impediment da la vesida è far sport d'enviern ina gronda sfida. E tuttina veglian ils organisaturs dal champ da passlung da PluSport, che ha lieu quest'emna a Bever, pussibilitar precis quell’experientscha. Passentar bels muments en la natira, sa muventar sin ils skis da passlung ed era scolar la coordinaziun e la cundiziun da las participantas ed ils participants.
Per insumma pudair porscher in champ per persunas cun impediment da la vesida dovri preparaziun ed era persunas adattadas e scoladas. Questa fin d'emna ha gì lieu in curs da preparaziun e nus eran da la partida.